CELEX: C2006/331/18
Language: fi
Date: 2006-12-30 00:00:00
Title: Asia C-257/05: Yhteisöjen tuomioistuimen tuomio (ensimmäinen jaosto) 14.12.2006 — Euroopan yhteisöjen komissio v. Itävallan tasavalta (Jäsenyysvelvoitteiden noudattamatta jättäminen — EY 49 artiklan rikkominen — Palvelujen tarjoamisen vapaus — Yrityksen velvollisuus sijoittautua jäsenvaltion alueelle, jotta se voi tarjota lämpö- ja painekattiloiden tarkastukseen liittyviä palveluja (Kesselprüfstelle))

30.12.2006   
            
            
               FI
            
            
               Euroopan unionin virallinen lehti
            
            
               C 331/11
            
         Yhteisöjen tuomioistuimen tuomio (ensimmäinen jaosto) 14.12.2006 — Euroopan yhteisöjen komissio v. Itävallan tasavalta
   (Asia C-257/05) (1)
   
   (Jäsenyysvelvoitteiden noudattamatta jättäminen - EY 49 artiklan rikkominen - Palvelujen tarjoamisen vapaus - Yrityksen velvollisuus sijoittautua jäsenvaltion alueelle, jotta se voi tarjota lämpö- ja painekattiloiden tarkastukseen liittyviä palveluja (Kesselprüfstelle))
   (2006/C 331/18)
   Oikeudenkäyntikieli: saksa
   Asianosaiset
   
      Kantaja: Euroopan yhteisöjen komissio (asiamiehet: E. Traversa ja W. Bogensberger)
   
      Vastaaja: Itävallan tasavalta (asiamies: E. Riedl)
   Oikeudenkäynnin kohde
   Jäsenyysvelvoitteiden noudattamatta jättäminen — EY 49 artiklan rikkominen — Palvelujen tarjoamisen vapaus — Jäsenvaltion lainsäädännössä säädetty velvollisuus siitä, että yhtiöllä on oltava koti- tai toimipaikka kyseisen valtion alueella, jotta se voi harjoittaa siellä lämpö- ja painekattiloiden tarkastuspalvelua (Kesselprüfstelle)
   Tuomiolauselma
   
               1)
            
            
               Itävallan tasavalta on jättänyt noudattamatta EY 49 artiklan mukaisia velvoitteitaan, koska se on höyrykattiloita, painekattiloita, säiliöitä ja viemäriputkia koskevista turvatoimenpiteistä annetun liittovaltion lain (Bundesgesetz über Sicherheitsmaßnahmen für Dampfkessel, Druckbehälter, Versandbehälter und Rohrleitungen (Kesselgesetz)) 21 §:n 4 momentissa säätänyt, että ainoastaan Itävaltaan sijoittautuneet voidaan hyväksyä lämpökattiloiden tarkastuksesta huolehtiviksi elimiksi.
            
         
               2)
            
            
               Itävallan tasavalta velvoitetaan korvaamaan oikeudenkäyntikulut.
            
         
      (1)  EUVL C 217, 3.9.2005.